# Agrupació Excursionista de l'Urgell

### De Viquipèdia

Nota: L'article necessita algunes millores en el contingut o l'estil:

No hi ha informació des dels anys 80. Cal neutralitzar.
Logotip de l'Agrupació Excursionista de l'Urgell

L'Agrupació Excursionista de l'Urgell fou creada el juliol de 1980 com a continuació d'un llarg seguit d'entitats excursionistes que han mantingut viu l'excursionisme a Tàrrega.

El 1905 es fundà a Tàrrega el Centre Excursionista de l'Urgell i la Segarra, amb l'objectiu d'aprofundir en el coneixement del nostre país i en la difusió dels valors científics i patriòtics molt necessaris en aquella època. Las seves primeres sortides foren molt a prop , sobretot la visita a monuments històrics i la recerca arqueològica.

El 1906 varen publicar un "Manual del excursionista" molt útil per a fixar els objectius que es proposaven.

El 1927 es constitueix dins de l'Ateneu un grup excursionista i també un grup de jovent funda el Grup Excursionista Solters Club que van fer sortides d'alta muntanya i també a la costa. El 1929 el grup de l'Ateneu constitueix el Centre Excursionista Tàrrega amb seccions diverses com la biblioteca , el museu o la secció de cinema. Poc després, s'ajuntaran amb el grup Palestra per aglutinar diversos aspectes socio-culturals de l'època.

El 1933 es constituí el Grup Excursionista o Ara o Mai amb seccions d'excursions, fotografia i cinema. Cal ressaltar ja en aquest grup un fort esperit muntanyenc que els dugué a fabricar-se , amb l'ajuda de artesans locals, el seu propi material per anar al Pirineu, els grampons, piolets, motxilles i tendes foren fabricades tot seguint les instruccions d'una revista. Després d'un parèntesi per la guerra, el 1958 un grup de noies crea l'Agrupament Escolta Mestre Güell i uns mesos després un grup de nois l'Agrupament Escolta Roger de Llúria, ambdós grups dugueren a terme excursions i acampades a més de tot un seguit d'activitats comunes al escoltisme (Mestre Güell Roger de Llúria).

El 1970 s'inscriu a la "Federació Catalana de Muntanyisme" la Secció Excursionista del Centre de Cultura o Ara o Mai aglutinant diversos excursionistes targarins amb una intensa activitat muntanyenca i d'escalada, fins arribar al 1980 en que es constitueix l'Agrupació Excursionista de l'Urgell amb un marcat caire comarcal inicialment i amb les activitats centrades en l'alta muntanya, escalada, espeleologia, excursionisme i esquí, així com la creació d'una biblioteca, un butlletí, i la col·laboració en aplecs, cicles de sortides, divulgació, etc.

De tota aquesta història i de l'activitat fins al 1986, cal llegir el llibre de Francesc Beato i Vicens L'excursionisme a Tàrrega dins l'excursionisme català editat per L'Agrupació Excursionista de l'Urgell el 1988.

Actualment aquesta entitat forma part de la Federació d'Entitats Excursionistes de Catalunya.

## [edita] Enllaços externs

- Agrupació Excursionista de l'Urgell

Obtingut de "http://ca.wikipedia.org../../../a/g/r/Agrupaci%C3%B3_Excursionista_de_l%27Urgell_e1e5.html"

Categories: Viquipèdia:Articles a millorar | Clubs excursionistes | Clubs esportius catalans

##### Views

- Article
- Discussió
- Revisió actual

##### Cerca